section_heading: Vjerovanja
paragraph_text: Sotonistička crkva ne vjeruje u Sotonu kao biće koje postoji doslovno i LaVey nije podržavao štovanje Sotone kao božanstva. U intervjuu s Davidom Shankboneom, visoki svećenik Peter H. Gilmore rekao je da je "svatko tko vjeruje u nadnaravna bića na nekoj je razini lud. Bilo da vjeruju u đavla ili boga, oni se odriću razuma." Gilmore smatraje da sotonizam počinje kao ateizam i poprima pogled da je svemir ravnodušan: "Ne postoji Bog, ne postoji đavao. Nikoga nije briga!" LaVey je želio učvrstiti svoj sustav vjerovanja u sekularističkom pogledu temeljenom na prirodnim znanostima, pružajući mu ateističke temelje za kritiziranje kršćanstva i drugih nadnaravnih vjerovanja. Legitimizirao je svoju religiju istaknuvši njenju racionalističku prirodu, što je u kontrastu s, prema njegovom mišljenju, nadnaravnom iracionalnošću velikih religija.